Para outras páxinas con títulos homónimos véxase: Antena 3 (homónimos).

**Antena 3 Radio** foi unha cadea española de radio de tipo xeral en activo desde o 1 de febreiro de 1982 ata o 19 de xuño de 1994. Serviu de base para a creación de Antena 3 Televisión en 1989.

Fundación
---------

Foi creada o 1 de febreiro de 1982 polas sociedades editoras de *La Vanguardia* (51%) e *ABC-Prensa Española* (13%), Manuel Martín Ferrand (5%), a axencia Europa Press e o Grupo Zeta. O conselleiro delegado era Manuel Martín Ferrand. O seu presidente era Rafael Jiménez de Parga, cargo que máis tarde desempeñaría Javier Godó (de La Vanguardia). O director xeral era Javier Jimeno, o Xefe de Programas era José Luís Orosa e José Cavero era o director de informativos.

Obxectivos
----------

O obxectivo inicial de Antena 3 era crear unha cadea privada de televisión, solicitude que foi denegada en 1982, pero aceptada en 1989, cando se creou Antena 3 Televisión, integrando á emisora de radio na súa corporación e pasando o seu presidente a ser tamén o presidente da nova empresa, denominada Antena 3 de Televisión S.A.

Historia
--------

### Comezos

Antena 3 Radio empezou a emitir a nivel nacional o 4 de maio de 1982. En 1984 obtivo o control de Promotora de Televisión e Radio S.A. e a súa cadea Radio 80, pasando a denominarse Radio 80 Serie Oro. En 1991, a través de Onda Musical S.A. comezou as súas emisións a cadea Radiolé, a segunda radiofórmula de Antena 3 Radio.

En 1989 foi a primeira compañía de medios de comunicación en España en cotizar en Bolsa e ademais foi accionista fundadora de Antena 3 de Televisión S.A. unha das tres empresas que recibiron concesión de Televisión en 1989.

### Consolidación

En 1992 logrou liderar as enquisas do EGM (3 139 000 de oíntes para Antena 3 Radio fronte aos 3 007 000 oíntes da Cadea SER na segunda onda de 1992). En xullo do mesmo ano e trala operación á présa para desmantelar ao rival que superara á SER, prodúcese o desembarco á présa en Antena 3 de Radio. Paralelamente, Antonio Asensio (presidente do Grupo Zeta) lograría facerse co control de Antena 3 de Televisión S.A. co apoio de Banesto.

O 14 de xullo do mesmo ano, Javier Godó foi destituído do seu cargo como presidente de Antena 3 Radio. Tralo traspaso por parte de Javier Godó das súas accións á sociedade Investimentos Godó S.A. os principais accionistas pasaron a ser Investimentos Godó S.A. e un 25% en mans da bolsa.

### Entrada de PRISA

O 22 de xullo de 1992 o Grupo PRISA (propietario do case 100% da Cadena SER) comprou o 49% de Investimentos Godó e o 51% do capital de Paltrieva pasando a controlar o 25% de Antena 3 Radio e Javier Godó volveu presidir a cadea. Tras varios movementos accionariais, tomáronse diversas decisións que afectaron ao equipo directivo e aos principais locutores da cadea, os cales foron a outras cadeas, en especial á COPE.

A finais de 1992, cumprindo a Lei de Televisión, Antena 3 de Radio S.A. vendeu o paquete de accións que posuía de Antena 3 de Televisión S.A. (12,49%), co cal se desvinculaba a cadea de radio da cadea de televisión.

En 1993 lanzou unha OPA para adquirir as accións que circulaban en bolsa. Trala posterior redución de capital, a composición do capital de Antena 3 de Radio S.A. quedaba controlado practicamente por Inversiones Godó S.A. (ao 63%) e por Paltrieva S.A. (ao 33%).

Á súa vez, a composición de Investimentos Godó estaba participada por PRISA e Javier Godó, a case partes iguais, e a de Paltrieva a pola editora da Vanguardia, a empresa PRISA e Javier Godó.

### Unión Radio S.A.

A colaboración mutua de ambos grupos levou en novembro de 1993 á creación de "Sociedade de Servizos Radiofónicos Unión Radio S.A.", participada a un 80% polo Grupo PRISA (80%), e sendo o principal obxectivo de Unión Radio o facerse cargo de toda a estratexia empresarial das emisoras pertencentes á SER e a Antena 3 Radio. Oficialmente, a súa constitución faríase pública o venres 4 de febreiro de 1994. Pouco logo da creación de Unión Radio, oito xornalistas consagrados (Antonio Herrero, Manuel Martín Ferrand, Melchor Miralles, Pedro J. Ramírez, Luis Ángel de la Viuda, Federico Jiménez Losantos, José María García e Luís Herrero) demandarían ao grupo PRISA por abuso de posición de dominio. Dita denuncia foi á súa vez criticada polo diario El País nun editorial.

Paralelamente, en xaneiro de 1993 produciuse a fusión entre as cadeas emisoras de Radio 80 (pertencentes ao Grupo Antena 3 Radio) e as emisoras de Radio Minuto (pertencentes ao Grupo PRISA).

En maio de 1994, e co ditame desfavorable do Tribunal de Defensa da Competencia, o Consello de Ministros autorizou a operación de concentración e a creación de Unión Radio.

### Final das emisións

Así pois, o 19 de xuño de 1994, Antena 3 Radio deixou de existir como emisora de radio generalista e converteuse en "Sinfo Radio Antena 3", emisora dedicada á música clásica.
No 2000, o Tribunal Supremo declarou ilegal a operación de concentración levada a cabo en 1994.

Finalmente, o 29 de marzo de 2002, Sinfo Radio Antena 3 deixou de emitir en FM e foi substituída por diferentes emisoras do grupo Prisa Radio. A frecuencia que cobre case toda a provincia de Madrid 104.3 FM pasou a emitir a nova emisora de Prisa Radio Máxima FM, emisora de música dance.

Antes de desaparecer, o capital de A3R continuaba estando participado por Inversiones Godó S.A. e Paltrieva S.A.

Posteriormente as frecuencias en FM foron adquiridas por Prisa Radio: Ten un accionariado no que *PRISA* é o accionista maioritario cun 73,49%, o *Grupo Godó* ten un 18,37% e o fondo de capital privado *3i*, o 8,14% restante.

Programas históricos
--------------------

* **El primero de la mañana** – presentado por Antonio Herrero (1982-1992) Manuel Marlasca (1992-1993) Hilario Pino (1993-1994)
* **Supergarcía en la hora cero** – presentado por José María García
* **Superdirecto** – presentado por José María García
* **Gomaespuma** – presentado por Juan Luis Cano e Guillermo Fesser
* **Polvo de estrellas** – presentado por Carlos Pumares
* **Hora cero** – presentado por José Luis Balbín (1982-1992) e Javier González Ferrari (1992-1994)
* **Viva la gente** – presentado por José Antonio Plaza, Miguel Ángel Nieto, Jesús Hermida , Mayra Gómez Kemp e Carmela Castelló.
* **Viva la tarde** – presentado por Miguel Ángel García Juez
* **Especial Motor en Marcha** presentado por Rafael Cerro.
* **Viva la gente del cole** – presentado por José Antonio Plaza
* **La salud es lo que importa** – presentado por Bartolomé Beltrán
* **Asignatura pendiente** – presentado por Ana Rosa Quintana
* **Crónica 3** - presentado por Miguel Ángel García Juez, Julián Nieto
* **Punto de Mira** - presentado por Javier Monjas
* **Volver a empezar** - presentado por José Luis Garci
* **Los 33 de Antena 3** - presentado por Paco Delafuente Jorge Lago Enrique Hernández
* **Días de radio** - presentado por Concha García Campoy
* **Super deporte** - presentado por Javier Ares
* **Los 3 de Antena 3** - presentado por Luis Herrero, José María Carrascal e Fernando González Urbaneja
* **Ya es domingo en Antena 3** - presentado por Enrique Hernández
* **Antena de la Bolsa** - presentado por Miguel Ángel García Juez (O único programa que foi transferido á Cadena SER despois do peche)

Antena 3 Radio en Galicia
-------------------------

Antena 3 Radio emitía en Galicia por medio das frecuencias propiedade de La Voz de Galicia. A primeira en incorporarse foi a da Coruña en abril de 1983, seguíndolle en maio de 1984 as de Vigo, Pontevedra, O Barco de Valdeorras e Viveiro, en 1985, Carballo, e, en 1990, Lugo, Santiago de Compostela e Ribadavia. O director de Antena 3 Radio en Galicia era Bieito Rubido e nela traballaron profesionais como Nonito Pereira, Mon Santiso, Carlos Luis Rodríguez, Ramón Núñez Centella, Paco Lodeiro, Constantino García ou José Gerardo Fernández.

Logo da incorporación a PRISA, en 1993, Antena 3 Galicia comezou a emitir 12 horas de produción propia destacando programas como: "Tertulia Deportiva", de Vicente Leirachá, "Camiño de Volta" de Xosé Luis Barreiro, "Bule, Bule" con Antón Reixa, ou "Corre Carmela que chove", con Siro López. Posteriormente, asociouse temporalmente á COPE antes de comezar unha nova xeira dando lugar a RadioVoz en 1994.

Antigas emisoras e frecuencias
------------------------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| * Albacete: 98.3 FM (agora Cadena Dial)
* Alcalá de Henares: 103.1 FM (agora Cadena SER)
* Alacant: 91.6 FM (agora Cadena SER 91.7 FM)
* Ávila: 94.2 FM (agora Cadena SER)
* Almería: 87.9 FM
* Arcos de la Frontera: 88.5 (agora Cadena Dial)
* Ayamonte: 93.1 FM (agora Cadena SER)
* Badaxoz: 93.5 FM (agora Cadena Dial)
* Barcelona: 104.2 FM (agora Máxima FM)
* Baza: 89.2 FM (agora Cadena SER)
 |  | * Bilbao: 103.7 FM (agora Punto Radio)
* Burgos: 94.3 FM (agora Cadena Dial)
* Cádiz: 93.2 FM (agora M80 Radio)
* Caravaca de la Cruz: 97.2 FM (agora Cadena SER)
* Cartagena("Litoral"): 95.4 FM (agora Cadena Dial)
* Castelló: 91.2 FM (agora Cadena SER)
* Castro Urdiales: 90.3 FM (agora Cadena SER)
* Cieza: 88.0 FM (agora Cadena SER)
* Cidade Real 96.2 FM (agora Cadena Dial)
* Córdoba: 88.3 FM (agora Cadena Dial 88.4 FM)
 |  | * A Coruña: 92.6 FM (agora Radio Voz)
* Costa do Sol 93.3 FM (agora Cadena SER)
* Don Benito: 98.4 FM (agora Los 40 Principales)
* Donostia: 106.2 (agora Punto Radio)
* Elx : 101.4 FM (agora Radio Expres Elche)
* Gandia: 104.3 FM (agora Cadena SER)
* Granada: 89.3 FM (agora M80)
* Haro: 100.7 FM (agora Cadena SER)
* León: 94.3 FM (agora Cadena Dial)
 |  | * Madrid: 104.3 FM (agora Máxima FM)
* Mallorca: 103.2 FM (agora Cadena SER)
* Medina del Campo: 89.2 FM (agora Cadena SER)
* Menorca: 98.2 FM (agora Cadena Dial)
* Mérida: 100.0 FM
* Mojácar:91.8 FM (agora Cadena SER)
* Monòver: 102.4 (agora Radio Ciudad)
* Murcia: 100.3 FM (agora Cadena SER)
* Oviedo: 91.1 FM (agora Cadena Dial)
* Palencia: 94.7 FM (agora Los 40 Principales)
* As Palmas de Gran Canaria: 103.0 FM (agora Radio Canarias)
 |  | * Parla ("Madrid Sur"): 94.4 FM (agora Cadena SER)
* Pontevedra: 93.1 FM (agora Radio Voz)
* Reus: 95.3 FM (agora Onda Cero)
* Ronda: 88.9 FM (agora Cadena Dial)
* Santander: 101.1 FM (agora M80 Radio)
* Segovia: 94.8 FM (agora Cadena Dial)
* Sevilla: 101.5 FM (agora Radiolé)
* Soria: 97.7 FM (agora Los 40 Principales)
* Tarragona: 96.2 FM (agora M80 Radio, 96.1 FM)
 |  | * Tenerife: 91.1 FM (agora Máxima FM)
* Toledo: 94,2 FM (agora Los 40 principales)
* Tortosa: 101.9 FM (agora Radio Marca)
* Tudela 90.4 FM (agora Cadena SER)
* Valencia: 100.4 FM (agora Cadena SER)
* Valladolid: 100.4 FM (agora Cadena Dial)
* Vilafranca del Penedès: 92.6 FM (agora Cadena SER)
* Vitoria: 105.6 FM (agora Punto Radio)
* Xàtiva: 94.6 FM (agora Cadena SER)
* Zamora: 103.1 FM (agora Cadena SER)
* Zaragoza: 92.0 FM (agora Máxima FM)
 |

Notas
-----

1. ↑  Hemeroteca *La Vanguardia*
2. ↑  El País
3. ↑
4. ↑  Blanco Campaña, Xosé Luis (1999). *Historia da radio en Galicia*. Edicións Lea. pp. 280–281. ISBN 84-89947-73-2.
5. ↑  Hermida, Xosé (1994-11-10). "10 emisoras de Galicia se desvinculan de la COPE". *El País* (en castelán). ISSN 1134-6582. Consultado o 2023-04-07.

Véxase tamén
------------

### Outros artigos

* Antena 3

### Ligazóns externas

* 
* Los primeros minutos de Antena3 Radio en 1982 (Son)
* Anuncio de Antena3 Radio
* Viva la Gente de la Tertulia, con Santiago Amón, Carlos Pumares, Martín Ferrand (Son)
* Asignaturas Pendientes, con José Luis Garci y Santiago Amón. (Son)